Diari Oficial de la Generalitat Valenciana


Sumari del DOGV 8584, del 04-07-2019 (2019/6131)

Informació pública de l'ordre individualitzada de finalització de les obres d'edificació de l'immoble situat en Joanot Martorell, 42, Dr. Ferran i Nord,
--------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6131


Data del document
:   07-06-2019

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de l'ordre individualitzada de finalització de les obres d'edificació de l'immoble situat en Joanot Martorell, 42, Dr. Ferran i Nord, [2019/6131]  
La Junta de Govern Local de l'Ajuntament d'Alzira, en la sessió celebrada el dia 4 de juny de 2019 va prendre, entre altres, el següent acord, la part resolutiva del qual es transcriu literalment:  
  
«Primer. Requerir al CIF J67562870, com a responsable de les anomalies citades en l'edifici situat en Joanot Martorell, Dr. Ferran i Nord, l'ingrés de la quantitat de dos mil nou-cents noranta-set amb noranta-huit euros (2.997,98 ?) com a pagament dels treballs que ?com a mesura cautelar per a assegurar la seguretat de les persones- ha realitzat subsidiàriament l'Ajuntament.  
Segon. Dictar al CIF R65397333 una ordre individualitzada de finalització de les obres d'edificació de l'immoble situat en Joanot Martorell, 42, Dr. Ferran i Nord, en haver detectat aquest Ajuntament que ha transcorregut amb escreix el termini establit per a satisfer el deure d'edificar.  
Tercer. Sotmetre la present ordre individualitzada a informació pública per termini d'un mes, i publicar-se en el Diari Oficial de la Generalitat Valenciana i en un periòdic de la província d'àmplia difusió.  
Quart. Notificar al CIF L42116260 i als titulars de drets reals, i atorgar-los el termini de dos mesos a l'efecte que:  
1) S'oposen, al·legant que no hi ha incompliment, que aquest no és imputable a la propietat, sinó a decisió administrativa o qualsevol altre motiu que convinga al seu dret.  
2) Es comprometen a sol·licitar llicència en un termini màxim addicional i improrrogable de dos mesos més i efectivament a edificar atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3) Manifesten la seua voluntat d'adherir-se, si escau, al règim concertat amb el promotor que siga seleccionat en pública concurrència en el règim de substitució forçosa regulat en aquesta llei. En aqueix cas podran rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada de la qual són titulars, en justa proporció dels beneficis i càrregues que l'actuació concertada comporta.  
Cinqué. En transcórrer el termini de dos mesos, l'Administració resoldrà:  
a) Admetre el compromís de sol·licitud de llicència i edificació del solar per la propietat. En cas d'incompliment d'aquests obligacions, es confiscaria la finança i continuaria el procediment declarant l'incompliment del deure, per causes imputables al propietari.  
b) Inscripció en el registre municipal de solars i edificis a rehabilitar i es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics, i es comunicarà al Registre de la Propietat per a la seua inscripció.  
Prèviament a la resolució d'incompliment i prèvia subscripció d'un conveni entre l'Ajuntament i el propietari, es podrà recordar la convocatòria d'un concurs de programes d'actuació aïllada en la modalitat d'execució amb pagament de parts de l'edificació en règim de propietat horitzontal, sense procedir a la declaració d'incompliment i sense aplicació de la sanció establida en l'article 103.4 d'aquesta llei.  
  
Sisé. Advertir al CIF P38082203 que si no sol·liciten la llicència en els termes establits i efectivament construïxen o s'adherixen a l'execució concertada, o si els informes tècnics i jurídics municipals impediren la concessió de la llicència, decauria automàticament la facultat addicional atorgada per a la seua sol·licitud i el procediment de declaració d'incompliment continuarà amb les conseqüències indicades.  
  
Seté. De forma simultània, a l'emissió d'aquesta ordre i en expedient a part l'Ajuntament tramitarà i declararà de forma expressa la caducitat de les llicències atorgades en el solar o edifici situat en Joanot Martorell 42, Dr. Ferran i Nord, a la mercantil Cormorán 97, SL, que van ser concedides per la Junta de Govern Local l'1 de juny de 2005; posteriorment es va paralitzar l'obra per causes no imputables al promotor i se li va concedir una pròrroga per la Junta de Govern Local de 30 d'abril de 2008, per la qual cosa s'han excedit amb escreix els terminis establits en aquesta llei per a la seua finalització  
Huité. Comunicar al Registre de la Propietat l'ordre d'edificació dictada per a fer-lo constar mitjançant una nota al marge.»  
  
Alzira, 7 de juny de 2019.- El regidor delegat: Fernando Pascual Moscardó.